CELEX: C2007/096/16
Language: el
Date: 2007-04-28 00:00:00
Title: Υπόθεση C-356/05: Απόφαση του Δικαστηρίου (πρώτο τμήμα) της 19ης Απριλίου 2007 [αίτηση του High Court of Ireland (Ιρλανδία) για την έκδοση προδικαστικής αποφάσεως] — Elaine Farrell κατά Alan Whitty, Minister for the Environment, Ireland, Attorney General και Motor Insurers Bureau of Ireland (MIBI) (Υποχρεωτική ασφάλιση αστικής ευθύνης που προκύπτει από την κυκλοφορία οχήματος — Οδηγίες 72/166/ΕΟΚ, 84/5/ΕΟΚ και 90/232/ΕΟΚ — Σωματικές βλάβες επιβατών οχήματος — Μέρος οχήματος που δεν είναι διαμορφωμένο για τη μεταφορά καθισμένων επιβατών)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/10
            
         Απόφαση του Δικαστηρίου (πρώτο τμήμα) της 19ης Απριλίου 2007 [αίτηση του High Court of Ireland (Ιρλανδία) για την έκδοση προδικαστικής αποφάσεως] — Elaine Farrell κατά Alan Whitty, Minister for the Environment, Ireland, Attorney General και Motor Insurers Bureau of Ireland (MIBI)
   (Υπόθεση C-356/05) (1)
   
   (Υποχρεωτική ασφάλιση αστικής ευθύνης που προκύπτει από την κυκλοφορία οχήματος - Οδηγίες 72/166/ΕΟΚ, 84/5/ΕΟΚ και 90/232/ΕΟΚ - Σωματικές βλάβες επιβατών οχήματος - Μέρος οχήματος που δεν είναι διαμορφωμένο για τη μεταφορά καθισμένων επιβατών)
   (2007/C 96/16)
   Γλώσσα διαδικασίας: η αγγλική
   Αιτούν δικαστήριο
   High Court of Ireland
   Διάδικοι στην υπόθεση της κύριας δίκης
   Elaine Farrell
   κατά
   Alan Whitty, Minister for the Environment, Ιρλανδία, Attorney General και Motor Insurers Bureau of Ireland (MIBI)
   Αντικείμενο της υποθέσεως
   Αίτηση για την έκδοση προδικαστικής αποφάσεως — High Court of Ireland — Ερμηνεία του άρθρου 1 της τρίτης οδηγίας του Συμβουλίου 90/232/ΕΟΚ, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων (ΕΕ L 129, σ. 33) — Πρόσωπα που επιβαίνουν σε τμήμα του οχήματος που δεν προορίζεται για τη μεταφορά επιβατών ούτε είναι εξοπλισμένο με καθίσματα για τη χρήση αυτή — Εθνική νομοθεσία μη καθιστώσα υποχρεωτική την ασφάλιση για την κάλυψη των προσώπων αυτών σε περίπτωση ατυχήματος
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το άρθρο 1 της τρίτης οδηγίας 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων, πρέπει να ερμηνευθεί υπό την έννοια ότι δεν επιτρέπει την εθνική ρύθμιση κατά την οποία η υποχρεωτική ασφάλιση της αστικής ευθύνης που προκύπτει από την κυκλοφορία αυτοκινήτου δεν καλύπτει την ευθύνη για σωματικές βλάβες που προκαλούνται στα πρόσωπα που επιβαίνουν σε μέρος του αυτοκινήτου οχήματος που δεν έχει σχεδιαστεί ούτε κατασκευαστεί με καθίσματα για επιβάτες.
            
         
               2)
            
            
               Το άρθρο 1 της τρίτης οδηγίας 90/232 πληροί όλες τις απαιτούμενες προϋποθέσεις προκειμένου να έχει άμεσο αποτέλεσμα στο εσωτερικό δίκαιο και παρέχει, ως εκ τούτου, δικαιώματα που οι ιδιώτες μπορούν να επικαλούνται ευθέως ενώπιον των εθνικών δικαστηρίων. Πάντως, εναπόκειται στον εθνικό δικαστή να εξακριβώσει αν μπορεί να γίνει επίκληση της διάταξης αυτής έναντι ενός οργανισμού όπως το Motor Insurers Bureau of Ireland (MIBI).
            
         
      (1)  ΕΕ C 315 της 10.12.2005.